24

Japansmarkaður hefur um árabil verið einn af mikilvægustu útflutningsmörkuðum heimsins fyrir tilteknar sjávarafurðir. Tollar í Japan eru fremur lágir. Áætlaðar heildar- tollgreiðslur af innflutningi til Japans á árinu 2016 numu 280 milljónum kr. eða sem svarar til 2,3% tolls að meðaltali. Helstu útflutningsafurðir sem bera toll inn til Japans eru fryst síldarflök (10%), heilfrystur makríll (7%) og fryst grálúða, karfi, loðna og loðnuhrogn (3%). Tolltekjur vegna innflutnings frá Japan eru hverfandi, enda lítill innflutningur frá Japan á vörum sem bera toll við innflutning hingað til lands. Lokið var við gerð tvísköttunarsamnings á milli ríkjanna í byrjun árs. Þeim sem ferðast milli Íslands og Japan fjölgar stöðugt. Um það bil 22 þúsund japanskir ferðamenn sóttu Ísland heim árið 2017 og um það bil tvö þúsund Íslendingar sóttu Japan heim á sama tíma.

Þingsályktun 20/145 umgreiningu á sameiginlegum ávinningi að vestnorrænum fríversl- - Framkvæmd unarsamningi og vestnorrænu viðskiptaráði, 16. mars 2016 - þskj. 1028. lokið. Utanríkisráðherrar Íslands, Færeyja og Grænlands undirrituðu sameiginlega yfirlýsingu 22. ágúst 2016 þar sem ákveðið var að setja á stofn vinnuhóp embættismanna til að vinna að tillögum umsamstarfssamning milli landanna þriggja og kanna möguleika á gerð fríverslunar- samnings milli landanna. Í yfirlýsingunni kemur fram að ráðherrarnir væru að framfylgja ályktun Vestnorræna ráðsins nr. 1/2015 þar sem hvatt var til þess að ríkisstjórnir landanna þriggja kæmu á fót vinnuhópi sem í ættu sæti viðkomandi sérfræðingar og hefði það verkefni að kortleggja sameiginlegan ávinning af því að gera sameiginlegan fríverslunarsamning milli landanna þriggja. Vinnuhópurinn, sem skipaður var embættismönnum utanríkisráðuneyta vestnorrænu land- anna þriggja, skoðaði möguleika á gerð fríverslunarsamnings milli landanna í samræmi við fyrrgreinda ályktun Vestnorræna ráðsins, með því að Grænland gengi inn í Hoyvíkur- samninginn eða með sérstökum samningi. Í þessu sambandi upplýstu fulltrúar Grænlands hins vegar að frekari skoðun og samráð væri nauðsynlegt á Grænlandi áður en hægt væri að taka ákvörðun umhugsanlegan fríverslunarsamning við Ísland og/eða Færeyjar. Í samræmi við það kom fram í niðurstöðum vinnuhópsins að þörf væri á frekari skoðun í Grænlandi á mögu- leikum á gerð fríverslunarsamnings milli vestnorrænu landanna áður en hægt yrði að hefja viðræður um slíkan samning. Fyrrgreindur vinnuhópur ræddi jafnframt um mögulegan ávinning af stofnun vestnorræns viðskiptaráðs. Í því sambandi varð niðurstaða vinnuhópsins sú að stofnun og rekstur slíkra viðskiptaráða um viðskipti milli tiltekinna landa, þ.m.t. vestnorræns viðskiptaráðs, væru almennt í höndum fulltrúa atvinnulífsins og einkaaðila fremur en stjórnvalda viðkomandi landa. Af þeim sökum taldi vinnuhópurinn að eðlilegra væri að fulltrúar þeirra aðila fremur en fulltrúar stjórnvalda landanna mundu meta mögulegan ávinning af stofnun vestnorræns viðskiptaráðs. Fulltrúar vinnuhópsins samþykktu jafnframt að upplýsa núverandi fulltrúa þeirra viðskiptaráða sem eru starfandi milli landanna (Færeysk-íslenska viðskiptaráðið og Grænlensk-íslenska viðskiptaráðið) um þessa niðurstöðu.

Þingsályktun 25/145 um fullgildingu bókunar um aðild Lýðveldisins Gvatemala að frí- verslunarsamningi milli EFTA-ríkjanna og Mið-Ameríkuríkjanna, 17. mars 2016 - þskj. - Framkvæmd hafin. 1044. Fullgildingarskjöl Íslands afhent 9. júní 2016. Samningurinn hefur ekki enn öðlast gildi.